Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 31. Statuta Općine Povljana („Službeni glasnik Zadarske županije“, broj 13/21), Općinsko vijeće Općine Povljana na svojoj 15. sjednici održanoj dana 28. lipnja 2023. godine donosi

**Odluku**

**o donošenju Pravilnika o dodjeli stipendija Općine Povljana**

**Članak 1.**

Ovom se Odlukom donosi i usvaja Pravilnik o dodjeli stipendija Općine Povljana.

**Članak 2.**

Pravilnik o dodjeli stipendija Općine Povljana prilaže se ovoj Odluci i čini njen sastavni dio.

**Članak 3.**

Stupanjem na snagu ove Odluke, prestaje važiti Pravilnik o dodjeli stipendija Općine Povljana („Službeni glasnik Zadarske županije“, broj 33/22).

Svi Ugovori o stipendiranju studenata sklopljeni prije stupanja na snagu ove Odluke, vrše se po odredbama Pravilnika o dodjeli stipendija Općine Povljana („Službeni glasnik Zadarske županije“, broj 33/22), na temelju kojeg su i sklopljeni, i to do stupanja na snagu ove Odluke.

**Članak 4.**

Ova Odluka objavit će se u Službenom glasniku Zadarske županije, a stupa na snagu i primjenjuje se od 01. rujna 2023. godine.

KLASA:604-01/23-01/13

URBROJ:2198-25-01-1-23-1

Povljana, 28. lipnja 2023. godine

OPĆINSKO VIJEĆE OPĆINE POVLJANA

Predsjednik Općinskog vijeća

Nikola Škoda

*Prilog I. – Pravilnik o dodjeli stipendija Općine Povljana*

**PRILOG I.**

**PRAVILNIK O DODJELI STIPENDIJA OPĆINE POVLJANA**

**Članak 1.**

Ovim Pravilnikom o dodjeli stipendija Općine Povljana (u daljnjem tekstu: Pravilnik), utvrđuju se kriteriji za dodjelu stipendija, visina stipendija, način dokazivanja ispunjavanja kriterija i uvjeta, postupak dodjele stipendija, obveze primatelja stipendija, kao i druga pitanja od značenja za dodjelu stipendija i potpora studenata koji redovito studiraju na visokim učilištima u Republici Hrvatskoj na preddiplomskim i diplomskim sveučilišnim studijima, integriranim preddiplomskim i diplomskim sveučilišnim studijima, preddiplomskim stručnim studijima i specijalističkim diplomskim studijima kao i sa njima izjednačenim studijima u inozemstvu.

Pojmovi i izrazi koji se koriste u ovom Pravilniku, a imaju rodno značenje, jednako se odnose na muški i ženski rod.

**Članak 2.**

U Proračunu Općine Povljana osiguravaju se sredstva za stipendije.

**Članak 3.**

Visina godišnje stipendije za studenta kojemu je odobrena stipendija iznosi 1.000,00 eura.

Stipendija se odobrava za razdoblje trajanja programa propisanog Statutom obrazovne ustanove, kao i za razdoblje apsolventskog staža i to u trajanju do šest mjeseci za stjecanje VII. stupnja stručne spreme.

Isplata se obavlja u 10 (deset) jednakih mjesečnih anuiteta, a svaka mjesečna isplata iznosi 100,00 eura.

Isplata se vrši putem žiro računa.

**Članak 4.**

Pravo na stipendiju imaju isključivo redoviti (redovni) studenti s prebivalištem na području Općine Povljana, a koji su tijekom obrazovanja podstanari ili smješteni u domove izvan mjesta prebivališta roditelja, ili svakodnevno putuju u mjesto školovanja.

**Članak 5.**

Zahtjev za dodjelu stipendije podnosi se Jedinstvenom upravnom odjelu Općine Povljana najkasnije 15 (petnaest) dana od dana objave natječaja na oglasnoj ploči Općine Povljana i na službenoj internetskoj stranici Općine Povljana ([www.povljana.hr](http://www.povljana.hr)).

Natječaj za dodjelu stipendija raspisuje općinski načelnik.

Zahtjeve za dodjelu stipendija razmatra i ocjenjuje Povjerenstvo za dodjelu stipendija na temelju uvjeta i zahtjeva utvrđenih ovim Pravilnikom.

Povjerenstvo za dodjelu stipendija predaje općinskom načelniku izvješće o pregledanim i ocijenjenim zahtjevima za dodjelu stipendija, sa prijedlogom odobrenja ili neodobrenja zathjeva, a općinski načelnik na temelju ocjene i prijedloga Povjerenstva za dodjelu stipendija donosi Odluku o dodjeli stipendija, koja sadrži i redoslijednu listu odobrenih zahtjeva za dodjelu stipendija.

Odluka o dodjeli stipendija objavljuje se na oglasnoj ploči Općine Povljana i na web stranici Općine Povljana [www.povljana.hr](http://www.povljana.hr), na način da konačna redoslijedna lista sadrži podatke o rednom broju i „šifri“ studenta.

Šifra studenta se prijavitelju stipendije dodjeljuje prilikom predaje zahtjeva za dodjelu stipendije, osobno, putem pošte ili putem elektroničke pošte.

Odluka općinskog načelnika je konačna.

Na temelju Odluke o dodjeli stipendija, podnositelji zahtjeva kojima je odobrena stipendija pozvat će se na sklapanje Ugovora o stipendiranju.

Ugovor o stipendiranju potpisuje općinski načelnik, kao odgovorna osoba Općine Povljana (stipenditora) i student kojemu je odobrena stipendija (korisnik).

**Članak 6.**

Zahtjevi iz članka 5. stavka 1. ovog Pravilnika podnose se na propisanom obrascu kojeg izdaje Jedinstveni upravni odjel, a zainteresirani studenti mogu ga preuzeti u tijeku trajanja natječaja u Jedinstvenom upravnom odjelu, te na internetskoj stranici [www.povljana.hr](http://www.povljana.hr).

Zahtjevu se obvezno prilaže sljedeća dokumentacija:

- valjana potvrda/izjava/zapis obrazovne ustanove/fakulteta da je podnositelj zathjeva za stipendiju upisao akademsku godinu za koju je raspisan natječaj i to u statusu redovitog (redovnog) studenta,

- preslika domovnice ili elektronički zapis iz knjige državljana,

- preslika osobne iskaznice,

- izjava podnositelja zahtjeva da ne prima stipendiju ili novčanu pomoć po drugoj osnovi (preuzima se na internetskoj stranici Općine [www.povljana.hr](http://www.povljana.hr) , ili osobno u Jedinstvenom upravnom odjelu Općine Povljana),

- izjava o privoli u svrhu obrade podataka (preuzima se na internetskoj stranici Općine www.povljana.hr , ili osobno u Jedinstvenom upravnom odjelu Općine Povljana).

**Članak 7.**

Pravo na podnošenje zahtjeva za stipendijom imaju studenti, koji:

- su državljani Republike Hrvatske,

- imaju status redovitog (redovnog) studenta na visokim učilištima u Republici Hrvatskoj na preddiplomskom ili diplomskom sveučilišnom studiju, integriranom preddiplomskom i diplomskom sveučilišnom studiju, preddiplomskom stručnom studiju ili specijalističkom diplomskom studiju, kao i sa njima izjednačenim studijima u inozemstvu,

- imaju prebivalište na području Općine Povljana  najmanje dvije (2) godine prije objave Natječaja za dodjelu stipendija,

- nisu istovremeno korisnici druge stipendije, a ako jesu moraju podnijeti pisanu izjavu da će se iste odreći ukoliko ostvare pravo na dobivanje stipendije sukladno ovom Pravilniku.

**Članak 8.**

Studentu koji je ostvario pravo na dodjelu stipendije, stipendija se dodjeljuje od listopada akademske godine za koju je odobrena stipendija, do srpnja akademske godine za koju je odobrena stipendija.

Tijekom kolovoza i rujna stipendija se ne isplaćuje.

Ukoliko student nije u mogućnosti izvršavati ugovorom o stipendiranju preuzete obveze, zbog nepredvidivih okolnosti u opravdanim slučajevima (teška bolest, viša sila), ne gubi pravo na stipendiju, ali za vrijeme trajanja tih okolnosti miruju njegova prava i obveze utvrđena ugovorom o stipendiranju, a o čemu je dužan dostaviti pravovremenu obavijest.

Odluku o mirovanju donosi općinski načelnik.

**Članak 9.**

Svaka ugovorna strana može raskinuti ugovor o stipendiranju.

Općinski načelnik će raskinuti ugovor pod uvjetima utvrđenim ovim Pravilnikom u sljedećim slučajevima:

- ako korisnik stipendije prekine obrazovanje za koje su mu dodijeljena sredstva za vrijeme trajanja Ugovora o dodjeli stipendija,

- ako korisnik stipendije zaključi ugovor s drugim stipenditorom,

- ako korisnik stipendije promijeni prebivalište s područja Općine Povljana.

**Članak 10.**

Sa svim podnositeljima zahtjeva koji su sukladno odredbama ovog Pravilnika ostvarili pravo na stipendiju, zaključuje se ugovor o stipendiranju, koji sadrži:

- naziv ugovornih strana,

- iznos visine odobrene stipendije,

- naziv fakulteta/obrazovne ustanove koji korisnik stipendije pohađa,

- razdoblje za koje je stipendija odobrena,

- ostale kriterije, obveze i prava ugovornih strana.

**Članak 13.**

Sve stručne, administrativno tehničke i druge poslove obavlja Jedinstveni upravni odjel Općine Povljana.

KLASA:604-01/23-01/13

URBROJ:2198-25-01-1-23-2

Povljana, 28. lipnja 2023. godine